Diari Oficial de la Generalitat Valenciana


Sumari del DOGV 5265, del 24-05-2006 (2006/5193)

RESOLUCIÓ de 31 de març de 2006, del director general d'Investigació i Transferència Tecnològica, per la qual s'accepta la renúncia a la beca postdoctoral d'excel·lència per a estades en centres estrangers durant l'exercici 2006, concedida a Luis Roca Zamora i se n'adjudica una altra d'idèntiques característiques a David Giménez Romero, per a l'exercici 2006.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5265

Data del DOGV
:   24-05-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/5193


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 31 de març de 2006, del director general d'Investigació i Transferència Tecnològica, per la qual s'accepta la renúncia a la beca postdoctoral d'excel·lència per a estades en centres estrangers durant l'exercici 2006, concedida a Luis Roca Zamora i se n'adjudica una altra d'idèntiques característiques a David Giménez Romero, per a l'exercici 2006. [2006/M5193]  
L'Orde de 13 de juliol de 2005, del conseller d'Empresa, Universitat i Ciència, per la qual es convoquen diferents tipus d'ajudes i beques per al foment de la investigació científica i el desenvolupament tecnològic a la Comunitat Valenciana (DOGV núm. 5.063, de 03.08.2005) establix en la disposició final primera que es faculta el director general d'Investigació i Transferència Tecnològica perquè dicte les resolucions necessàries per a l'aplicació, desenvolupament i interpretació de la present orde, i es delega en ell la competència per a resoldre la concessió o la denegació de les ajudes a què fa referència la convocatòria i en l'apartat 6.2 de l'annex I s'assenyala que una vegada finalitzat el procés d'avaluació, la concessió o la denegació de les ajudes s'acordarà per resolució del director general d'Investigació i Transferència Tecnològica.  
Per Resolució de 3 de març de 2006, del director general d'Investigació i Transferència Tecnològica, s'han concedit les beques postdoctorals d'excel·lència en centres estrangers, per a l'exercici 2006, i s'ha establit l'orde de reserva per substituir les possibles renúncies que es produïsquen.  
Vist l'escrit presentat, en què comunica la renúncia a la beca postdoctoral d'excel·lència per a estades en centres estrangers, concedida per la Resolució de 3 de març de 2006 (ref. BPOSTDOC06/067) per Luis Roca Zamora, i en virtut de les funcions establides per a la Direcció General d'Investigació i Transferència Tecnològica, de la Secretaria Autonòmica d'Universitat, Ciència i Tecnologia, de la Conselleria d'Empresa, Universitat i Ciència, en el Decret 184/2004, d'1 d'octubre, del Consell de la Generalitat Valenciana, pel qual s'aprova el Reglament Orgànic i Funcional de la Conselleria d'Empresa, Universitat i Ciència, resolc:  
Primer   
Acceptar la renúncia a la beca postdoctoral d'excel·lència per a estades en centres estrangers de Luis Roca Zamora, amb número d'expedient BPOSTDOC06/067.  
Segon   
Procedir a l'adjudicació de la beca a David Giménez Romero, amb número d'expedient BPOSTDOC06/011, per l'ordre de reserva que establix l'annex II de la resolució de 3 de març de 2006 del director general d'Investigació i Transferència Tecnològica.  
Tercer   
El període de gaudi de la beca adjudicada, per substitució, serà el comprés entre el 16 d'abril i el 31 de desembre de 2006.  
Quart   
El beneficiari de l'ajuda s'haurà d'incorporar al centre el dia 16 d'abril de 2006; s'entendrà que si no s'incorpora en el termini de 10 dies, renuncia a la beca, llevat del cas que compte amb l'autorització d'ajornament.  
Cinqué  
El salari brut a percebre pel beneficari de l'ajuda serà de 4.000,00 euros bruts mensuals i una dotació addicional de 2.500,00 euros.  
Sisé  
La persona beneficiària de la beca està obligada a complir les obligacions establides en la norma general de procediment 7 de l'annex I de l'Orde de 13 de juliol de 2005 abans referida i de les previstes en el punt 9 de l'annex IV de la mateixa disposició.  
Seté  
La present resolució, dictada per delegació del conseller d'Empresa, Universitat i Ciència, s'ha de notificar a les persones interessades i s'ha de publicar en el Diari Oficial de la Generalitat Valenciana a l'efecte de publicitat, en els termes previstos en l'orde.  
D'acord amb el que disposen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10 i 46 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, es podrà recórrer potestativament en reposició o plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'haurà d'interposar davant l'òrgan que va dictar l'acte, en el termini d'un mes comptador des del dia següent al de la notificació de la present resolució.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos comptadors des del dia següent al de la notificació de la present resolució.  
València, 31 de març de 2006.. El director general d'Investigació i Transferència Tecnològica: Jesús T. Pastor Ciurana.